Norske Intelligenssedler, 1807-05-12
(Jndsendt: En Reisende, der nylig har passeret en vigtig Deel af Norge igiennem, meddeeler den Anmærkning, at han paa 60 a 70 Miles Vei ikke har fundet meer end eet Præstegield, hvor man til Ære for Menneskeligheden giør Kokoppe-Jndpodningen til en Nationalsag, og ikke krymper sig ved det Offer man bringer en fordomsfuld Almue. Hver Søndag tillyses af Prædikestolen, at Mødre, der have Børn paa hvilke Kokopperne ei endnu ere satte, ville møde paa den eller den Gaard, i den eller den Rode, en bestemt Dag, da fri Vaccination foretages. Dersom Districts Chirurgen boede i samme Sogn, vilde han maaskee have forekommet Præstekonen i dette ufortrødne Arbejde, men nu giør hun det, og den Reisende blev af adskillige fortalt, at hun giør det med Tilfredshed og glad Opoffrelse. Hun fortsætter Jndpodningen igiennem alle af Sognets Roder, og der vil om kort Tid ikke findes flere uvaccinerede, af dem, der befrygter Koppesmitten, end de nyfødde Børn - Resultatet af den Reisendes Anmærkning blev, at skal man bie med at stifte almindeligt Godt, indtil Almuen af sig selv indseer, erkiender og søger det, da vil endnu Decennier hensvinde, inden Koppepesten kan vorde udryddet iblandt os, saalænge den største Deel af Menneskene endnu er i Børnealderen og paa Forstandens Vegne fuldkommen umyndig, bør man og behandle dem som Barnet, deels lokke dem til det Gode, og stundum paanøde dem det, men altid med pletfri Uegennyttighed, da vinder tilsidst, skiøndt langsomt, den gode Sag. undertegnede have erholdt Hans Kongelige Majestæts allernaadigste Bevilling af 3die Februari 1807, saa lydende: J Christian den Syvende, af Guds Naade Konge til Danmark og Norge, de Venders og Gothers, Hertug i Slesvig, Holsteen, Stormarn, Dytmarsken og Oldenborg, Giøre vitterligt: at eftersom Os elskelig Kammerherre Peder Anker, af Vor Kjøbstæd Christiania, i Vort Rige Norge, hos Os allerunderdanigst haver anholdt om Proclama til efter den 3die Post i det mellem Administrationen for det af afgangne Kammerherre Bernt Anker stiftede Fideicommis og adskillige af bemeldte Kammerherre Bernt Ankers Slægtninge indgangne og af Os under 28de November f. A. allernaadigst confirmerede Forliig, at indkalde Jhændehaverne af alle Gjeldsbeviser udstædte med Karen salig Christian Ancher, eller Karen salig Christian Ancher & Sønners Underskrivt, saa ville Vi, i Anledning af hans herom allerunderdanigst gjorte Ansøgning og Begjering, samt da saavel Overtilsyns- og ForligelsesCommissionen som Administrationen for det Ankerske Fideicommis intet derimod have fundet at er indre, allernaadigst have bevilget og tilladt, saa og hermed bevilge og tillade: at forbemeldte Kammerherre Peder Anker paa egne og hans afdøde Broder Jess Ankers efterladte Børns Vegne, maae ved Proclama sub poena præclusi & perpetui silentii, med Aar og Dags Varsel i de Kjøbenhavnske Berlingske Aviser, Christiania Jntelligentssedler og den Altonaiske Mercur, 3de Gange efter hinanden indkalde dem, som efter Obligationer, udstædte af afgangne Kammerherre Bernt Anker under Firma Karen salig Christian Anchers & Sønner, maatte have nogen Fordring til bemeldte afgangne Kammerherre Bernt Ankers Boe, med deres Fordringer at fremkomme, og saadant deres havende Krav inden forskrevne Tids Forløb for Administrationen for det Ankerske Fideicommis at anmelde og beviisliggjøre, for der enten at faae Obligationerne ombyttede mod Fideicommissets Obligationer, eller de paalydende Summer udbetalte, og skal saadan Jndkaldelse i Aviserne ansees og være ligesaa gyldig, som om den var skeet ved Proclama efter Loven; dog skal denne Vor allernaadigste Bevilling læses for vedkommende Værneting, samt den Overret hvorunder samme henhører, hvorefter de Vedkommende sig allerunderdanigst have at rette og for Skade at tage vare. Giver, Kongelige Residentsstad Kjøbenhavn den 3die Februarii 1807.